
Projekteerimistingimuste kinnitamine

(26. juuli 23 üksikelamu fassaadide rekonstrueerimine)
	1. ASJAOLUD JA MENETLUSE KÄIK


10.06.2015. a Artur Suikanen taotles (taotlus nr 5648/1-14) Narva Linnavalitsuse Arhitektuuri- ja Linnaplaneerimise Ametilt projekteerimistingimusi 26. Juuli 23 üksikelamu fassaadide rekonstrueerimiseks. Plaanis on sein soojustada ja katta krohviga.
	2. ÕIGUSLIKUD ALUSED


	2.1
Ehitusseaduse §19 lõike 1 punkti 2 kohaselt ehitise püstitamiseks ja laiendamiseks koostatava ehitusprojekti aluseks on detailplaneeringu koostamise kohustuse puudumise korral projekteerimistingimused.

2.2
Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 

2.3
Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus.
2.4   Haldusmenetluse seaduse §5 lg 5 kohaselt kui haldusmenetlust reguleerivad õigusnormid menetluse ajal muutuvad, kohaldatakse menetluse alguses kehtinud õigusnorme.

	3. OTSUS


Kinnitada projekteerimistingimused 26. juuli 23 üksikelamu fassaadide rekonstrueerimiseks järgnevalt:

3.1 ÜLDANDMED

3.1.1
Ehitisregistri andmed: puuduvad.
3.1.2
Kinnistusraamatu andmed: katastriüksuse tunnus 51105:003:0150, pindala 608 m2.
3.2 PROJEKTEERIMISE EESMÄRK

Projekti koostamise eesmärgiks on 26. juuli 23 üksikelamu fassaadide rekonstrueerimine.

3.3 ÜLDNÕUDED

3.3.1
Projekti koostamisel ja vormistamisel juhinduda järgmistest õigusaktidest: Ehitusseadustikuga ehitusprojektile esitatavad nõuded, Eesti Standard EVS 811:2012 „Hoone ehitusprojekt”, Narva Linnavolikogu 24.01.2013 otsusega nr 3 kehtestatud Narva linna üldplaneering, Euroopa Parlamendi ja Nõukogu direktiiv 2002/91/EÜ ehitiste energiatõhususe kohta ning teised asja puudutavad õigusaktid. 
3.3.2
Projekt peab olema koostatud või kontrollitud projekteerimises pädeva vastutava spetsialisti poolt.
3.3.3
Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500. Ametiasutuse geodeesia- ja maakorralduse osakonna spetsialisti poolt kooskõlastatud geodeetiline krundi alusplaan esitada paberkandjal ehitusprojekti lisana.

3.3.4
Asendiplaan esitada mõõtkavas 1:500. Esitada krundi asendiskeem, ning muutuvate „Ehitiste eksplikatsioon” (sh välisvõrkude andmed) ning kinnistu tehnilised näitajad. Joonistel eristada rekonstrueeritav hooneosa ja juurdeehitatav hooneosa, ehitise mõõtmed, kaugused lähimate piiride ja ehitisteni, parkimiskoht, juurdepääsud avalikult kasutatavale teele, sisse- ja väljasõit krundilt jne. Anda hoone vertikaalne sidumine. Lahendada sadevee äravool (sadevett mitte juhtida kõrvalasuvatele kruntidele). Maksimaalselt säilitada olemasolev kõrghaljastus. Näidata prügikonteineri(te) asukoht.
3.3.5
Värvivaated esitada mõõtkavas 1:100. Vaadetel näidata peasissepääsude detaillahendused, vaadete tähistused, akende ja uste värvitoonid, välisviimistluse materjalid, värvikoodid, värvikataloogi nimetus jne. 
3.3.6
Eelneva ehitusprojekti asendiplaan ning ehitiste joonised, mis kajastavad projekteerimiseelseid seaduslikul alusel püstitatud ehitisi ja rajatud konstruktsioone, projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, kehtestatud detailplaneeringu põhijoonise koopia esitada ehitusprojekti lisadena.

3.3.8
Vajadusel esitada lammutatavate ehitiste loetelu, lammutustööde korraldamise kirjeldus, lammutusjäätmete kava koos käitluskohtade määramisega.

3.3.9
Esitada Arhitektuuri- ja Linnaplaneerimise Ametile kooskõlastamiseks “26. juuli 23 üksikelamu fassaadide rekonstrueerimise ehitusprojekt” vähemalt kahes identselt komplekteeritud eksemplaris.

	


3.4 ARHITEKTUURSED JA LINNAEHITUSLIKUD TINGIMUSED

3.4.1
Ehitusala: 26. Juuli tn 23 krundi piirides, mitte ületada väljakujunenud ehitusjoont.
3.4.2
Rekonstrueeritavad hooned: üksikelamu.

3.4.3
Krundi maksimaalne täisehitus: 20%.
3.4.4
Arhitektuur: piirkonna hoonestuslaadile (lihtsa viilkatusega hooned) sobiv, piirkonna arhitektuurset kvaliteeti parandav.
3.4.5
Üksikelamu: 


- maksimaalne korruste arv: 2;


- maksimaalne kõrgus maapinnast harjajooneni: olemasolev;


- katusekalle: olemasolev;


- katusekattematerjal: kasutada keskkonda sobivaid kvaliteetmaterjale, mitte kasutada asbesti sisaldavaid materjale.
3.4.9
Vajadusel piirete rajamine. Piirete lubatud kõrgus: 1,5 m. Tänavapoolsed rajatised peavad olema kooskõlas hoonega ning lahendatud sobilikuna piirkonna miljöösse. Piirded peavad reeglina olema ažuursed. Mittesoovitatav kasutada augustatud/siledast teraslehest piiret ja profiilplekki. 
3.4.10
Piirded ja parkimiskohad lahendada 26. Juuli tn 23 krundi piirides. 

3.4.11
Lubatud transpordi juurdepääs(ud): 1 26. Juuli tänavalt ja 1 Metsa tänavalt.
3.4.12
Kõvakattega pind ei tohi ületada haljastatavat pinda.
3.4.13
Segaolme- ja kompostitavate jäätmete käitlemine: vastavalt Narva jäätmehoolduseeskirjale.
	3.5 INSENERTEHNILISED ERITINGIMUSED


3.5.1
Hoone siseruumide tehnosüsteemide projekteerimine: vajadusel esitada insener-tehnilised osad Eesti Standardiga ettenähtud mahus, vastavalt ehitusprojekti staadiumile.

3.5.2
Hoone varustamine välisvõrkudega: vajadusel esitada välistrasside tööprojektid eraldi projektiosana. 

3.5 KOOSKÕLASTUSED
3.5.1
Päästeameti Ida Päästekeskus.
3.5.2
Naaberkinnistute omanikud (kruntidevahelised piirded, va kui piire asub piisava hooldusala kaugusel krundi piirist, projekteeritud ehitiste asukohad ja kõrgused ning nende vahelised tuleohutuskujad). 

3.5.3

Narva Linnavalitsuse Arhitektuuri- ja Linnaplaneerimise Amet.
3.5.4

Projekti tellija või tema seaduslik esindaja.
4. RAKENDUSSÄTTED

4.1
Käesolevad projekteerimistingimused on kehtivad kuni 31.06.2020 a.
4.2
Käesolev korraldus jõustub alates teatavakstegemisest.

4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

